Prost Hans Carsten Atke satte poteter på Ullensvang prestegård i 1757. Ifølge presten Peder Harboe Hertzberg (1728–1802) fikk han settepoteter av Atke, som han satte selv første gang i 1758. Den 3. desember 1773 forteller Hertzberg, som senere ble prost selv, i et forord til boken sin, at han satte potet for 15. gang, og at han alt 10 år tidligere for første gang hadde forfattet og utgitt en «underretning om Potatos». Boken, med tittelen , ble populær og trykt i tre opplag, utgitt mellom 1764 og 1774. Alle ble utsolgt.